АҞӘА, нанҳәа 19 – Sputnik, Владимир Бегунов. Аҿартә театр асезон анаркит аԥсуа драматург, апрозаик Шоҭа Чкадуа ипиеса "Акьанџьа" иалху спектакль "Ҳаԥсыуаауп, ҳаԥсыуаа" ала.
"Аспектакль еиуеиԥшым ацәаныррақәа узцәырнагоит. Уагьарҵәыуоит уагьарччоит", — лҳәоит ахәаԥшҩы Кама.
Асезон ҿыц хацыркхоит цәыббрамзазы, Искандер ирҿиамҭа иалху аспектакль "Ажьақәеи амаҭқәеи" ала, мамзаргьы Генрик Ибсен ирҿиамҭа "Анаурқәа" ала. Абри атәы иҳәеит аҿартә театр адиректор Аслан Еник.
"Сынтәа ахәаԥшыҩцәа ҳаман. Аспектакльқәа хәба мҩаԥаагеит", — лҳәоит атеатр асахьаркыратә напхгаҩы Софа Агәмааԥҳа.
Аҿартә театр аԥҵан 2014 шықәса нанҳәа 20 рзы. Аилазаара шьақәгылоуп ААУ афилологиатә факультет "актиортә ҟазара" аҟәша аушьҭымҭацәа рыла.